Juda, Isusov brat
<s>Prema Bibliji, Juda je bio brat Isusa Krista.</s><s>Prema tradiciji, on je autor Judine poslanice, koja se u Bibliji nalazi između Pavlovih poslanica i Otkrivenja.</s>

<s>Prema Evanđelju po Marku i Evanđelju po Mateju, Isus je imao četvoricu braće, a ime jednog bilo je Juda.</s><s>Većina protestanata vjeruje da je ovaj Juda bio sin Isusove majke Marije i njezinog supruga Josipa te tako Isusov polubrat. (Ebioniti – rana židovsko-kršćanska sekta – vjerovali su da je Isus bio sin Marije i Josipa, a ne Sin Božji.) U pravoslavlju, Judu se smatra sinom Josipa i njegove prve supruge.</s><s>Papija Hierapolski je zapisao da je Juda bio sin Marije Kleofine, dok je biskup Epifanije Salaminski tvrdio da je Josipu njegova prva supruga rodila Judu, Josipa, Jakova i Šimuna, kao i dvije kćeri.</s><s>Nakon ženine smrti, Josip se oženio Marijom.</s>

<s>Tradicionalno, Judina poslanica se smatra Judinim djelom jer na početku piše da je autor Juda, „brat Jakovljev”.</s><s>Ovdje se može smatrati da je taj Jakov istovjetan Jakovu Pravednom.</s><s>Klement Aleksandrijski je napisao da je pisac Judine poslanice bio „sin Josipa te brat Gospodnji”.</s><s>Druge teorije tiču se apostola Jude, čije se ime ne nalazi na svim popisima apostola.</s><s>U Evanđelju po Luki, Juda je nazvan „Judom Jakovljevim”, što se katkad smatra spomenom da je taj Juda bio brat Jakova, ali je moguće da se radi o patronimu — drugim riječima, Juda je bio sin nekog Jakova.</s><s>Sirijska tradicija poistovjećuje apostola Judu sa apostolom Tomom.</s>

<s>Povjesničar Euzebije Cezarejski je pisao o potomcima Jude koji su živjeli tijekom vladavine Domicijana.</s><s>Epifanije spominje biskupa Judu Kirijaka, koji je bio praunuk Isusovog brata Jude.</s>

<s>Izvori i bilješke</s>

<s>Rano hrišćanstvo
Biblijske ličnosti
Isus</s>

